CELEX: 32008D0476
Language: sk
Date: 2008-06-06 00:00:00
Title: 2008/476/ES: Rozhodnutie Komisie zo 6. júna 2008 , ktorým sa mení a dopĺňa rozhodnutie 2008/185/ES s cieľom zahrnúť departementy Côtes-d'Armor, Finistère, Ille-et-Vilaine, Morbihan a Nord vo Francúzsku do zoznamu regiónov bez výskytu Aujeszkeho choroby [oznámené pod číslom K(2008) 2387] (Text s významom pre EHP)

24.6.2008   
            
            
               SK
            
            
               Úradný vestník Európskej únie
            
            
               L 163/34
            
         
      ROZHODNUTIE KOMISIE
   
   zo 6. júna 2008,
   ktorým sa mení a dopĺňa rozhodnutie 2008/185/ES s cieľom zahrnúť departementy Côtes-d'Armor, Finistère, Ille-et-Vilaine, Morbihan a Nord vo Francúzsku do zoznamu regiónov bez výskytu Aujeszkeho choroby
   [oznámené pod číslom K(2008) 2387]
   (Text s významom pre EHP)
   (2008/476/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na smernicu Rady 64/432/EHS z 26. júna 1964 o zdravotných problémoch zvierat ovplyvňujúcich obchod s hovädzím dobytkom a ošípanými vo vnútri Spoločenstva (1), a najmä na jej článok 9 ods. 2 a článok 10 ods. 2,
   keďže:
   
               (1)
            
            
               Smernicou 64/432/EHS sa stanovujú predpisy pre obchod s určitými zvieratami vnútri Spoločenstva. Podľa článku 9 uvedenej smernice sa Komisii v prípade určitých nákazlivých chorôb vrátane Aujeszkeho choroby predkladajú na schválenie povinné národné programy. Okrem toho musia členské štáty podľa článku 10 smernice 64/432/EHS predložiť Komisii dokumentáciu o výskyte týchto chorôb na svojom území.
            
         
               (2)
            
            
               Rozhodnutie Komisie 2008/185/ES z 21. februára 2008 o dodatočných zárukách v obchode s ošípanými vo vnútri Spoločenstva, čo sa týka Aujeszkeho choroby, a o kritériách na poskytovanie informácií o tejto chorobe (2) obsahuje zoznam členských štátov alebo ich regiónov bez výskytu Aujeszkeho choroby, v ktorých je podľa prílohy I zakázané očkovanie. Príloha II k rozhodnutiu 2008/185/ES obsahuje zoznam členských štátov alebo ich regiónov, v ktorých sa realizujú programy boja proti Aujeszkeho chorobe.
            
         
               (3)
            
            
               Program eradikácie Aujeszkeho choroby sa vo Francúzsku realizuje už niekoľko rokov a departementy Côtes-d'Armor, Finistère, Ille-et-Vilaine, Morbihan a Nord sú uvedené ako regióny, v ktorých sa realizuje schválený program eradikácie Aujeszkeho choroby.
            
         
               (4)
            
            
               Pokiaľ ide o status departementov Côtes-d'Armor, Finistère, Ille-et-Vilaine, Morbihan a Nord ako regiónov bez výskytu Aujeszkeho choroby, Francúzsko predložilo Komisii podpornú dokumentáciu, z ktorej vyplýva, že choroba bola v týchto departementoch eradikovaná.
            
         
               (5)
            
            
               Komisia preskúmala dokumentáciu, ktorú predložilo Francúzsko, a zistila, že je v súlade s článkom 10 ods. 1 smernice 64/432/EHS. Z tohto dôvodu by sa mali tieto departementy zaradiť do zoznamu uvedeného v prílohe I k rozhodnutiu 2008/185/ES.
            
         
               (6)
            
            
               Rozhodnutie 2008/185/ES by sa preto malo zodpovedajúcim spôsobom zmeniť a doplniť.
            
         
               (7)
            
            
               Opatrenia stanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO ROZHODNUTIE:
   Článok 1
   Prílohy I a II k rozhodnutiu 2008/185/ES sa nahrádzajú textom v prílohe k tomuto rozhodnutiu.
   Článok 2
   Toto rozhodnutie je určené členským štátom.
   
      V Bruseli 6. júna 2008
      
         
            Za Komisiu
         
         Androulla VASSILIOU
         
         
            členka Komisie
         
      
   
   
      (1)  Ú. v. ES 121, 29.7.1964, s. 1977/64. Smernica naposledy zmenená a doplnená rozhodnutím Komisie 2007/729/ES (Ú. v. EÚ L 294, 13.11.2007, s. 26).
   
      (2)  Ú. v. EÚ L 59, 4.3.2008, s. 19.
   
      PRÍLOHA
      „
            PRÍLOHA I
            Členské štáty alebo ich regióny, ktoré sú bez výskytu Aujeszkeho choroby a v ktorých je očkovanie zakázané
            
                        Kód ISO
                     
                     
                        Členský štát
                     
                     
                        Regióny
                     
                  
                        CZ
                     
                     
                        Česká republika
                     
                     
                        všetky regióny
                     
                  
                        DK
                     
                     
                        Dánsko
                     
                     
                        všetky regióny
                     
                  
                        DE
                     
                     
                        Nemecko
                     
                     
                        všetky regióny
                     
                  
                        FR
                     
                     
                        Francúzsko
                     
                     
                        departementy Ain, Aisne, Allier, Alpes-de-Haute-Provence, Alpes-Maritimes, Ardèche, Ardennes, Ariège, Aube, Aude, Aveyron, Bas-Rhin, Bouches-du-RHÔNE, Calvados, Cantal, Charente, Charente-Maritime, Cher, Corrèze, Côte-d'Or, Côtes-d'Armor, Creuse, Deux-Sèvres, Dordogne, Doubs, Drôme, Essonne, Eure, Eure-et-Loir, Finistère, Gard, Gers, Gironde, Hautes-Alpes, Hauts-de-Seine, Haute Garonne, Haute-Loire, Haute-Marne, Hautes-Pyrénées, Haut-Rhin, Haute-Saône, Haute-Savoie, Haute-Vienne, Hérault, Ille-et-Vilaine, Indre, Indre-et-Loire, Isère, Jura, Landes, Loire, Loire-Atlantique, Loir-et-Cher, Loiret, Lot, Lot-et-Garonne, Lozère, Maine-et-Loire, Manche, Marne, Mayenne, Meurthe-et-Moselle, Meuse, Morbihan, Moselle, Nièvre, Nord, Oise, Orne, Paris, Pas de Calais, Pyrénées-Atlantiques, Pyrénées-Orientales, Puy-de-Dôme, Réunion, Rhône, Sarthe, Saône-et-Loire, Savoie, Seine-et-Marne, Seine-Maritime, Seine-Saint-Denis, Somme, Tarn, Tarn-et-Garonne, Territoire de Belfort, Val-de-Marne, Val-d'Oise, Var, Vaucluse, Vendée, Vienne, Vosges, Yonne, Yvelines
                     
                  
                        CY
                     
                     
                        Cyprus
                     
                     
                        celé územie
                     
                  
                        LU
                     
                     
                        Luxembursko
                     
                     
                        všetky regióny
                     
                  
                        AT
                     
                     
                        Rakúsko
                     
                     
                        celé územie
                     
                  
                        SK
                     
                     
                        Slovensko
                     
                     
                        všetky regióny
                     
                  
                        FI
                     
                     
                        Fínsko
                     
                     
                        všetky regióny
                     
                  
                        SE
                     
                     
                        Švédsko
                     
                     
                        všetky regióny
                     
                  
                        UK
                     
                     
                        Spojené kráľovstvo
                     
                     
                        všetky regióny v Anglicku, Škótsku a vo Walese
                     
                  
         
            PRÍLOHA II
            Členské štáty alebo ich regióny, v ktorých sa realizujú schválené programy boja proti Aujeszkeho chorobe
            
                        Kód ISO
                     
                     
                        Členský štát
                     
                     
                        Regióny
                     
                  
                        BE
                     
                     
                        Belgicko
                     
                     
                        celé územie
                     
                  
                        ES
                     
                     
                        Španielsko
                     
                     
                        územie autonómnych oblastí Galícia, País Vasco, Astúria, Kantábria, Navarra, La Rioja
                        územie provincií León, Zamora, Palencia, Burgos, Valladolid a Ávila v autonómnej oblasti Castilla y León
                        územie provincie Las Palmas na Kanárskych ostrovoch
                     
                  
                        IT
                     
                     
                        Taliansko
                     
                     
                        provincia Bolzano
                     
                  
                        NL
                     
                     
                        Holandsko
                     
                     
                        celé územie
                     
                  “